Франц Верфел
Неделна вечер

Превод от немски: Венцеслав Константинов, —

chitanka.info

Ха! Не съм напуснал още таз звезда!

Все още ме обгръща сладостно бездейна скръб.

Ала преди велението на душата

Да ме отнесе към ранната зора,

Ще прошумя през дългата Световна нощ,

Ще полетя с покойниците

През непробудени ливади и гори.

Сладостно през мене ще потънат

Плачещите образи на изоставения.

Преди да гръмнат първите фъртуни,

Преди да паднат чуждите лъчи,

Преди в горчивата прегръдка гибелното У т р о да ме задържи.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.